bg en bg ru uk bg bg uk ru bg bg bg ru bg bg bg bg en bg ru bg bg bg bg bg bg ru bg ru ru bg ru ru en ru ru ru bg bg hbs_cyr bg bg bg bg bg bg bg bg bg bg bg bg bg en en de
Розалия от гр. Сандански: Приета съм в университета в БАТ – един от най-престижните университети в Европа за тази специалност
English | Присъединете се към нас
Автор: Розалия от гр. Сандански | 20.08.2017
Родена съм през 1997 година в гр.Сандански, малък, но древен, слънчев и красив град. До завършване на 7-ми клас учих в едно от местните училища, увличах се по различни предмети, но към един изградих особено отношение – математиката. Още във втори клас започнах да ходя на математически състезания и за радост на всички имах успехи. Самата аз се чувствах щастлива, способна и окрилена, за това допринасяше и помощта на родителите ми. Точно тогава се случи най-страшното: баща ми почина. Не бих могла да опиша чувствата, които изпитвах тогава, но сега знам, че може би днес нямаше да пиша това писмо.
След завършване на 7-ми клас имах щастието да бъда приета в Националната природо-математическа гимназия „Акад.Л.Чакалов“ – гр.София. С майка ми и сестра ми се преместихме в София. През годините имах въможността да се развия и в личен, и  в научен план. За това много спомогна средата и учителите, на които съм истински благодарна. Отдадох се на усилено изучаване на математика /посещавах школи, четях теория, решавах задачи и ходех на състезания/. Спечелих призови места на национални и едно международно състезание. По това време проявих силен интерес и към химията. Не пропуснах да се включа и в олимпиадите по химия, където също постигнах много /два пъти класиране на национален кръг, а в 12-ти клас с призната оценка 5.75 за СУ/. През годините спечелих и редица стипендии /майка ми е много амбициозна/, което значително подпомогна семейния бюджет. Една от стипендиите /на Американска фондация за България/ включваше и лагер през лятото на всички стипендианти. Това помогна да се запозная и сприятеля с други млади хора, които имат сходни на моите интереси. Също така нарасна и личната ми мотивация за по-нататъшно обучение. Конкретизирах целите си. Реших да кандидатствам инженерна химия – наука, която съчетава математиката и химията. За мое щастие бях приета в университета в БАТ – един от най- престижните университети в Европа за тази специалност. Правителството на Обединеното кралство ми отпусна заем за обучение, а режийните поех сама. През лятото на 2016 година работих в София, спестих и пари от абитуриентския си бал и така финансирах заминаването си. След това, въпреки помощта на майка ми и другите близки роднини, се наложи да работя и от октомври 2016 година досега не съм спирала.
Мисля, че образованието е в основата на отношението на човек към света. Когато човек получи добро образование има реалния шанс да се реализира добре, да бъде независим и щастлив. А когато е щастлив, човек може да мисли за околните, за природата, да прави добрини, да бъде благодетел. Аз лично, бих желала, образованието ми  да има пряк досег с хората. Все още не съм решила какво точно ще работя, но бих искала да е в областта на генното инженерство или в създаването на козметика. Съществуват още много възможности, но и пред мен стоят още четири години обучение. Вярвам в бъдещето и се надявам да работя точно това, което би правило щастлива не само мен, но и хората, до които работата ми достига.
Материали от конкурс за есе, посветен на милостинята и дяконията
Беседа за милосърдието и социалната дейност на Църквата
Дарителството в България от 1878 до 1951 година
Конкурс "Добротворчество" 2015, категория Студенти
Конкурс "Добротворчество" 2015, Млади писатели
Как да получа помощи?
Конкурс "Добротворчество" 2017, категория Студенти
Добртоворчество - Илияна: Желая да помогна на децата да станат добри хора
Добротворчество - Аслъ: Радва ме мисълта, че ще помагам на хора в беда
Да помогнем на талантливи студенти в неравностойно положение
Как да помогнем на хората от Украйна
Да помогнем на талантливи студенти в неравностойно положение
Добротворчество - Селена: Искам да бъда една добра учителка и да дам любов на всяко дете
Добротворчество - Любомир: Правото ми харесва и нямам намерение да се отказвам
Вярвам, че съм късметлия, защото попаднах в Център, в който отглеждат и възпитават децата с любов и уважение
Добротворчество - Изабела: Най-голямата ми мотивация е моето семейство
Да помогнем на талантливи студенти в неравностойно положение
Стипендия ''Добротворчество'' 2022/2023 - за младежи в неравностойно положение положение, желаещи да учат висше образование
Copyright © 2011-2022 milostiv.org